Indledning. 



Det geologiske Kortblad Bornholm i Maalestok 1 : 100,000 

 omfatter Øen Bornholm samt Ærtholmene. 



Bornholms Overfladeforhold staar i nøje Forbindelse med Karak- 

 teren af Øens prækvartære Dannelser, som i den nordlige og den 

 centrale Del er Granit og i den sydlige og sydvestlige Del af Landet 

 bestaar af sedimentære Aflejringer af palæozoisk og mesozoisk Alder. 

 De mest uregelmæssige Landskabsformer findes i Granitomraadet. 

 Hvor Graniten hyppig træder frem i Overfladen, præges denne at 

 den ujævne, buklede Granitoverflade med de fremtrædende Rund- 

 klipper, saaledes som de er formede ved Afskuringen under Istiden. 

 Paa de Strækninger, hvor Graniten er dækket af kvartære Aflejringer 

 af større Mægtighed, og hvor den derfor sjældent naar frem til Over- 

 fladen, kan man finde jævnt bølgede Overfladeformer af samme Ka- 

 rakter som i andre Dele af Danmark, hvor det særlig er Istidens 

 Aflejringer, der har præget Overfladens Form. 



En fremtrædende Rolle i Landskabets Karakter spiller Sprække- 

 dalene i Graniten. Mange af dem strækker sig med et næsten ret- 

 liniet Forløb over flere Mil, og de staar ofte med stejle Vægge, der 

 paa de Sider, som vender mod Øst, bærer Mærker af Isens Afslibning. 

 Andre Steder er de stejle Granitvægge dækkede af nedfaldet Ras, der 

 kan forme sig som Talusdannelser med mægtige Klippeblokke. 



Sprækkedalene spiller en ganske særegen Rolle for Vandløbenes 

 Retninger og Søernes Form. Det vil af Kortene ses, at Vandløbene 

 i Granitomraadet i overvejende Grad har et retliniet Forløb, en Følge 

 af, at de er betingede af Sprækkedalenes Retning. Ligeledes har alle 

 de større Søer deres Plads i Fordybninger i Sprækkedalene og er som 

 Følge deraf langstrakte og smalle. 



Modsætningen mellem Granitterrænet og de sedimentære Aflej- 

 ringers Omraade viser sig ogsaa i Højdeforholdene. I det sidste Om- 

 raade findes kun undtagelsesvis Højder over 60 m, og Landskabet 

 er i det store og hele svagt skraanende ud imod Kysterne. I Granit- 

 Danmarks geologiske Undersøgelse. I. II. Nr. 13. 1 



